**PROCEDURĂ**

**privind constituirea, verificarea și utilizarea garanțiilor financiare pentru plătitorii de contribuție CfD**

**Întocmit: Societatea Operatorul Pieței de Energie Electrică și de Gaze Naturale OPCOM S.A.**

**- August 2024 -**

**LISTA DE CONTROL A REVIZIILOR**

Documentul revizuit:

|  |  |  |  |
| --- | --- | --- | --- |
| Nr. crt. | Rev. | Data | Revizia se referă la: |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**C U P R I N S**

**Pag.**

|  |  |
| --- | --- |
| **1. Scop ..............................................................................................** | **4** |
| **2. Domeniu de aplicare .....................................................................** | **4** |
| **3. Definiții și abrevieri .....................................................................** | **4** |
| **4. Documente de referință ................................................................** | **5** |
| **5. Mod de lucru .................................................................................** | **6** |

|  |  |  |
| --- | --- | --- |
| **6. Drepturile Plătitorului de contribuțieCfD.........................................** | **8** | |
| **7. Obligațiile Plătitorului de contribuție CfD........................................** | **8** | |
| **8. Drepturile OPCOM S.A. ....................................................................** | **9** | |
| **9. Obligațiile OPCOM S.A. ...................................................................** | **9** | |
| **Anexa 1- Model SGB...........................................................................** | **10** | |
| **Anexa 2 - Lista băncilor garante agreate de către OPCOM S.A.……… 13** | |  | |

|  |
| --- |
|  |

1. **SCOP**

Prezenta procedură stabilește:

* 1. Principiile și modalitățile de constituire, verificare și utilizare a garanțiilor financiare de către plătitorii de contribuție contracte pentru diferență.
  2. Cadrul necesar pentru asigurarea lichidității financiare pentru implementarea și derularea schemei de sprijin contracte pentru diferență.

1. **DOMENIU DE APLICARE**

Prezenta procedură se aplică de către Autoritatea Națională de Reglementare în Domeniul Energiei,

Societatea Operatorul Pieţei de Energie Electrică si de Gaze Naturale - OPCOM S.A., în calitate de Contraparte CfD și de către plătitorii de contribuție contracte pentru diferență.

1. **DEFINIȚII SI ACRONIME**
   1. **Definiții**

Termenii utilizați în prezenta procedură au semnificația definită în Legea energiei electrice și gazelor naturale nr. 123/2012 cu completările și modificările ulterioare și în Hotărârea Guvernului nr. 318/2024 privind aprobarea cadrului general pentru implementarea și funcționarea mecanismului de sprijin prin contracte pentru diferență pentru tehnologiile cu emisii reduse de carbon.

Suplimentar, se definesc următorii termeni:

1. *Banca beneficiarului –* banca comercială, la care OPCOM S.A. are deschis contul fondului de lichiditate CfD;
2. *Bancă garantă -* instituție de credit înregistrată în Uniunea Europeană și în Spațiul Economic European, autorizată să funcționeze pe teritoriul României care emite la ordinul clientului său plătitor de contribuție CfD o scrisoare de garanție bancară de plată în favoarea OPCOM S.A. in calitate de contraparte CfD;
3. *Contractul cu plătitorul de contribuție* *CfD* - Contractul-cadru încheiat între Contrapartea CfD şi  plătitorul de contribuție pentru colectarea contribuţiei CfD, aprobat prin Ordinul președintelui ANRE nr.52/17.07.2024;
4. *Garanția financiară -* o scrisoare de garanție emisă de către o instituție de credit înregistrată în Uniunea Europeană și în Spațiul Economic European, autorizată să funcționeze pe teritoriul României și acordată de un plătitor de contribuție CfD în favoarea contrapărții CfD, conform metodologiei emise de ANRE, care are ca scop garantarea obligațiilor de plată ale plătitorului de contribuție CfD în ceea ce privește contribuția CfD; în Anexă se prezintă modelul garanției financiare;
5. *Plătitori de contribuție* *CfD -* consumatorii de energie electrică prin furnizorii acestora: furnizorii de energia electrică pentru energia electrică consumată la locurile de consum proprii pentru care fac autofurnizare; producătorii de energie electrică pentru energia electrică consumată la locuri de consum proprii şi pentru care datorează tariful pentru serviciul de distribuţie/transport; producătorii de energie pentru energia electrică furnizată consumatorilor racordaţi direct de la barele centralelor şi pentru care se datorează tariful pentru serviciul de distribuţie/transport.
6. *Scrisoare de garanție bancară de plată –* document prin care banca garantă se angajează în mod irevocabil și necondiționat să plătească, la prima solicitare scrisă a OPCOM S.A. orice sumă până la concurența unei sume maxime stabilite de către plătitorul de contribuție, în calitate de ordonator al garanției; scrisoarea de garanție bancară de plată, emisă în Leiare o durată de valabilitate de minim 12 luni;
7. *Zi bancară lucrătoare –* acea parte a unei zile pe parcursul căreia o bancă comercială recepționează, acceptă sau refuză executarea, modificarea emite scrisori de garanție bancară de plată, efectuează operațiuni în contul clienților săi;

**3.2 Acronime**

ANRE - Autoritatea Națională de Reglementare în Domeniul Energiei;

CfD - acronim uzual derivat din expresia în limba engleză „*contract for difference*”, utilizat pentru definirea noțiunilor utilizate în cadrul mecanismului de sprijin prin contracte pentru diferență;

OPCOM S.A. - Societatea Operatorul Pieţei de Energie Electrică si de Gaze Naturale-OPCOM S.A., în calitate de Contraparte CfD;

Regulament - Regulamentul pentru aprobarea licențelor și autorizațiilor în sectorul energiei electrice aprobat prin Ordinul președintelui ANRE nr. 12/2015, cu modificările și completările ulterioare;

SGB - Scrisoarea de garanție bancară de plată.

1. **DOCUMENTE DE REFERINȚĂ**
   1. Legea energiei electrice și a gazelor naturale nr. 123/2012 cu modificările și completările ulterioare;
   2. Legea nr.227/2015 privind Codul Fiscal, cu modificările și completările ulterioare;
   3. Ordonanța Guvernului nr.9/2004 privind unele contracte de garanție financiară, cu modificările și completările ulterioare;
   4. Hotărârea Guvernului nr.318/2024 privind aprobarea cadrului general pentru implementarea și funcționarea mecanismului de sprijin prin contracte pentru diferență pentru tehnologiile cu emisii reduse de carbon;
   5. Ordinul președintelui ANRE nr.12/2015 privind aprobarea Regulamentului pentru aprobarea licențelor și autorizațiilor în sectorul energiei electrice, cu modificările și completările ulterioare;
   6. Ordinul președintelui ANRE nr.51/17.07.2024 privind aprobarea Metodologiei de determinare şi colectare a contribuției aferente contractelor pentru diferenţă, publicat în Monitorul Oficial Partea I nr.739/29.07.2024, cu modificările și completările ulterioare;
   7. Ordinul președintelui ANRE nr.52/17.07.2024 privind aprobarea Contractului-cadru dintre Contrapartea CfD şi  plătitorul de contribuție pentru colectarea contribuţiei CfD, publicat în Monitorul Oficial Partea I nr.734/26.07.2024.
2. **CALCULUL VALORII GARANȚIEI FINANCIARE ȘI CONSTITUIREA SGB DE CĂTRE PLĂTITORUL DE CONTRIBUȚIE**

* 1. În cazul neîndeplinirii obligațiilor de plată prevăzute în contractul încheiat între contrapartea CfD și plătitorul de contribuție CfD, în termen de 3 (trei) zile lucrătoare de la termenul scadent din factură emisă de OPCOM S.A., Contrapartea CfD notifică plătitorul de contribuție CfD și Autoritatea competentă, respectiv ANRE și solicită acesteia aprobarea constituirii SGB de către plătitorul de contribuție la valoarea calculată de către OPCOM S.A.
  2. OPCOM S.A. calculează valoarea SGB după cum urmează:
     1. În situația în care plătitorul de contribuție CfD nu achită obligația de plată din factura emisă de către OPCOM S.A. pentru prima lună de aplicare a contribuției CfD, respectiv luna octombrie 2024, valoarea SGB va fi egală cu triplul valorii totale a facturii neachitate:

ValSGB = 3 x ValFact.

unde:

* ValSGB - valoarea SGB (Lei),
* ValFact. - valoarea totală a facturii emise de OPCOM S.A. în luna noiembrie 2024;
  + 1. În cazul în care plătitorul de contribuție CfD nu achită obligația de plată din factura emisă de către OPCOM S.A. pentru a doua lună de aplicare a contribuției CfD, respectiv luna noiembrie 2024, valoarea SGB va fi egală cu triplul valorii totale medii ale facturilor emise de către OPCOM S.A.:

ValSGB = 3 x ValMedie Fact.

unde:

* ValSGB - valoarea SGB (Lei),
* ValMedieFact. - valoarea medie a valorilor totale ale facturilor emise de OPCOM S.A. în lunile noiembrie și decembrie 2024;
  + 1. În celelate situații în care plătitorul de contribuție CfD nu achită obligația de plată dintr-o factură emisă de către OPCOM S.A., valoarea SGB va fi egală cu triplul valorii produsului între contribuția CfD stabilită și aprobată de ANRE prin Ordin și media lunară a cantităților facturate de către plătitorul de contribuție CfD, în ultimele 3 luni, la care se adaugă și contravaloarea TVA:

ValSGB = 3 x (CCfD x CTEECVM) x (1+cota TVA/100),

unde:

* ValSGB - valoarea SGB (Lei),
* CCfD - valoarea contribuției pentru CfD, stabilită și aprobată de ANRE prin Ordin (Lei/kWh),
* CTEECVM -cantitatea de energie electrică media lunară a cantităților de energie electrică facturate de către plătitorul de contribuție CfD în ultimele 3 luni, exprimată în kWh.
* cota standard de TVA în %, conform dispozițiilor Codului fiscal.
  1. ANRE va analiza și va aproba constituirea SGB în termen de 5 (cinci) zile lucratoare de la primirea notificării și a solicitării de la OPCOM S.A., aprobare pe care o va transmite plătitorului de contribuție CfD și OPCOM S.A..
  2. Plătitorul de contribuție CfD are obligația de a constitui SGB în favoarea OPCOM S.A. în termen de 10 (zece) zile lucrătoare de la data comunicării de către ANRE a aprobarii de constituire a SGB.
  3. Garanția financiară este documentul sub formă de SGB prin care o bancă garantă se angajează în mod irevocabil și necondiționat să plătească la solicitarea scrisă a OPCOM S.A. orice sumă până la concurența sumei maxime garantată. Scrisoare de Garanție Bancară de plată trebuie să respecte, cumulativ, următoarele clauze:
     1. Să fie stabilită la valoarea comunicată de OPCOM S.A., calculată conform prezentei proceduri și să fie exprimată în formă monetară, respectiv în lei;
     2. Să fie irevocabilă și imediată;
     3. Să menționeze că este emisă în favoarea OPCOM S.A.;
     4. Să fie cu durata de valabilitate de minim 12 luni.

În anexa 1 este prezentat Modelul SGB emisă în favoarea OPCOM S.A. pentru garantarea obligațiilor de plată în cadrul contractelor – cadru pentru colectarea contribuției CfD de la plătitorii de contribuție CfD. În anexa 2 este prezentată Lista băncilor de garantare agreate de OPCOM S.A..

* 1. În situația în care SGB este emisă de altă Bancă garantă decât Banca beneficiarului, Banca garantă va transmite SGB prin mesaj SWIFT Băncii beneficiarului care va aviza SGB prin mesaj SWIFT autentificat.
  2. În termen de 2 (două) zile lucrătoare de la depunerea SGB/transmiterea mesajului SWIFT, OPCOM S.A. verifică corectitudinea datelor înscrise în SGB și în cazul în care există neconcordanțe, OPCOM S.A. va notifica plătitorul de contribuție CfD în scris despre neconcordanțe și despre termenul de remediere.
  3. În termen de 7 (șapte) zile lucrătoare de la primirea notificării, plătitorul de contribuție CfD are obligația de a transmite SGB corectată.
  4. În cazul în care plătitorul de contribuție CfD nu constituie SGB în cuantumul stabilit la pct. 5.2 și la termenul prevăzut la pct. 5.4, respectiv la pct. 5.8, după caz, OPCOM S.A. notifică ANRE cu privire la neconstituirea de către plătitorul de contribuție CfD a SGB la valoarea aprobată de către ANRE, în vederea analizării condițiilor prevăzute în Regulament și sancționării contravenționale.

1. **EXECUTAREA, REÎNTREGIREA ȘI ACTUALIZAREA VALORII SGB DE CĂTRE PLĂTITORUL DE CONTRIBUȚIE**
   1. În cazul neîndeplinirii obligațiilor de plată facturate în conformitate cu clauzele din Contractul-cadru încheiat de contrapartea CfD cu plătitorul de contribuție CfD, în termen de 2 (două) zile bancare lucrătoare de la termenul scadent de plată, OPCOM S.A.:

- transmite la banca garantă cererea de executarea a SGB în limita obligațiilor de plată neachitate;

- notifică plătitorul de contribuție CfD pentru reîntregirea valorii SGB la valoarea constituită inițială.

* 1. Plătitorul de contribuție CfD transmite la OPCOM S.A. un act adițional cu valoarea reîntregită a SGB, în termen de 7 (șapte) zile lucrătoare de la primirea notificării de la OPCOM S.A..
  2. În cazul în care plătitorul de contribuție CfD nu reîntregește valoarea SGB la cuantumul inițial, conform pct. 6.1 și în termenul prevăzut la pct. 6.2., OPCOM S.A. notifică ANRE cu privire la neîntregirea valorii SGB de către plătitorul de contribuție CfD în vederea analizării condițiilor prevăzute în Regulament și sancționării contravenționale.
  3. În cazul în care consumul total aferent consumatorilor deserviți de către plătitorul contribuției CfD înregistrează timp de 3 luni consecutiv, o creștere medie a variațiilor lunare mai mare de 10 %, OPCOM S.A. va recalcula valoarea garanței financiare, pe baza cantității de energie electrică facturată medie lunară realizată în cele 3 luni, a valorii contribuției aprobată prin Ordinul ANRE, inclusiv contravaloarea TVA calculată conform art. 5.2.3. și va notifica plătitorului contribuției CfD noua valoare în vederea actualizării cuntumului SGB.
  4. În termen de 7 (șapte) zile lucrătoare de la primirea notificării, plătitorul de contribuție CfD are obligația de a transmite la OPCOM S.A. un act adițional la SGB, pentru actualizarea cuantumului acesteia la valoarea notificată.
  5. În cazul în care consumul total aferent consumatorilor deserviți de către plătitorul contribuției CfD înregistrează timp de 3 luni consecutiv o reducere medie a variațiilor lunare mai mare de 10 %, plătitorul contribuției CfD poate solicita diminuarea valorii SGB până la o valoare recalculată conform art. 5.2.3..
  6. Plătitorul contribuției CfD poate solicita Băncii garante, diminuarea valorii SGB, iar în acest caz, are obligația să notifice această intenție la OPCOM S.A.. Diminuarea valorii SGB se realizează de către Banca garantă numai în baza acordului scris al OPCOM S.A., cu condiţia ca valoarea rămasă după diminuarea cu valoarea solicitată să fie determinată în conformitate cu prevederile de la pct. 6.6.
  7. Plătitorul contribuției CfD poate solicita acordul pentru scoaterea de sub obligaţii a Băncii garante înainte de expirarea termenului de valabilitate a SGB, în condițiile în care Plătitorul contribuției CfD a transmis o altă SGB în cuantumul stabilit de către OPCOM S.A..

1. **DREPTURILE PLĂTITORULUI DE CONTRIBUȚIE CfD**
   1. Să solicite OPCOM S.A. acordul pentru diminuarea valorii SGB, în condițiile de la pct.6.6.
   2. Să solicite OPCOM S.A. acordul pentru scoaterea de sub obligaţii a Băncii garante înainte de expirarea termenului de valabilitate a SGB, în condițiile de la pct. 6.8.
2. **OBLIGAŢIILE PLĂTITORULUI DE CONTRIBUȚIE CfD**
   1. Să constituie și să transmită la OPCOM S.A. SGB, în cuantumul stabilit la pct. 5.2 și la termenul prevăzut la pct. 5.4., respectiv pct. 5.8.
   2. Să transmită la OPCOM S.A. la termen, actele adiționale privind reîntregirea/ actualizarea valorii SGB și să ia măsuri pentru prelungirea termenului de valabilitate a SGB sau pentru emiterea unei noi SGB, după caz.
3. **DREPTURILE OPCOM S.A.** 
   1. Să primească de la plătitorul contribuției CfD, SGB în cuantumul stabilit la pct. 5.2 și la termenul prevăzut la pct. 5.4., respectiv pct. 5.8.
   2. Să primească de la plătitorul contribuției CfD la termen, actele adiționale privind reîntregirea/ actualizarea SGB.
   3. Să monitorizeze valoarea şi perioada de valabilitate a SGB emisă de banca garantă în favoarea OPCOM S.A.
   4. Să transmită cererea de executare a SGB către Banca garantă, în cazul neîndeplinirii obligațiilor de plată conform prevederilor de la pct. 6.1.
   5. Să refuze diminuarea valorii SGB, solicitată de plătitorul contribuției CfD dacă valoarea rezultată după reducerea solicitată nu acoperă valoarea recalculată conform pct. 6.6., respectiv să refuze scoaterea de sub obligaţii a Băncii garante înainte de expirarea termenului de valabilitate a SGB, în cazul în care plătitorul de contribuție CfD nu a transmis o nouă SGB.

**10. OBLIGAȚIILE OPCOM S.A.**

* 1. Să transmită la Banca garantă acordul său pentru diminuarea valorii SGB dacă valoarea rezultată după reducerea solicitată acoperă valoarea recalculată conform pct. 6.6..
  2. Să transmită la Banca garantă acordul său pentru scoaterea de sub obligaţii a Băncii garante înainte de expirarea termenului de valabilitate a SGB, în condițiile în care Plătitorul contribuției CfD a transmis o altă SGB în cuantumul stabilit de către OPCOM S.A.

Anexa 1

**MODEL SCRISOARE DE GARANTIE BANCARA EMISA IN FAVOAREA OPCOM PENTRU GARANTAREA OBLIGATIILOR DE PLATA IN CADRUL CONTRACTELOR-CADRU PENTRU COLECTAREA CONTRIBUTIEI CfD**

**Catre: Societatea Operatorul Pieței de Energie Electrică și de Gaze Naturale OPCOM S.A.**

Blvd. Hristo Botev nr. 16-18, sector3, Bucuresti

**Scrisoare de Garantie Bancara de Plata nr. ... („Garantia”)**

**Garant:** ..... numele bancii emitente .....

….. adresa bancii emitente ……

**Ordonator:** **…**

*(denumire, adresa, C.U.I.)*

[**Partea care da instrucțiuni:** **…**

*(denumire, adresa, C.U.I.)*][[1]](#endnote-1)

**Beneficiar:** Societatea Operatorul Pietei de Energie Electrica si de Gaze Naturale OPCOM S.A.

Blvd. Hristo Botev nr. 16-18, sector 3, Bucuresti

**Relația de baza:** Contractul-cadru dintre Contrapartea CfD şi  plătitorul de contribuție CfD pentru colectarea contribuţiei CfD nr......., denumit in prezenta „Contract”, încheiat între Societatea Operatorul Pietei de Energie Electrica și de Gaze Naturale OPCOM S.A., înregistrata la Registrul Comerţului sub nr. J40/7542/2000, cod unic de înregistrare 13278352, denumit în prezenta „Beneficiar” și Societatea………. CUI ......., în calitate de „Plătitor de contribuție CfD”, denumit în prezenta “Ordonator”.

În conformitate cu prevederile Contractului, Ordonatorul are obligația de a constitui o garanție destinată asigurarii plății obligațiilor financiare pentru plata contribuției CfDi.

**Valoarea Garanției și moneda:** RON … (in litere: …)

**Document de susținere a cererii de plată**: nu este cazul

**Forma de prezentare:**

Cererea de plata, declarația Beneficiarului și orice corespondență aferentă prezentei Garanții, semnate de persoane legal autorizate, trebuie depuse la Locul Prezentarii, într-una din urmatoarele modalitati:

1. pe suport hârtie, în original, semnate olograf,

sau

1. prin mesaj SWIFT autentificat

sau

1. în format electronic, prin e-mail, cu semnatură electronică calificată, transmis de Beneficiar, cu aplicarea de către Beneficiar pe fiecare document mai sus mentionat a unei semnaturi electronice calificate și angajante a Beneficiarului, bazate pe un certificat digital calificat valid, nerevocat și nesuspendat, emise in conformitate cu Regulamentul (UE) 910/2014 așa cum poate fi acesta modificat în viitor.

.

**Locul Prezentării:** ......

1. Bucuresti, adresa bancii emitente ……..

sau

1. BIC Banca emitentă a scrisorii de garanție bancara

sau

1. … adresa de e-mail ….

**Data de Expirare:** ZZ.LL.AAAA

**Partea care suportă comisioanele**: Toate costurile, taxele și cheltuielile aferente prezentei Garanții şi a platilor efectuate în baza acesteia vor fi suportate de către Ordonator.

În calitate de **Garant**, independent de valabilitatea și efectele legale ale Contractului ne angajam în mod irevocabil și necondiționat, prin prezenta Scrisoare de Garanție Bancară de Plată („Garanție”), să plătim Beneficiarului, orice sumă pană la concurența Valorii Garanției, în termen de maxim 2 zile lucratoare bancare de la data primirii la Locul Prezentării, respectand Forma de Prezentare, a cererii de plată a Beneficiarului, și a declaratiei Beneficiarului că Ordonatorul nu și-a onorat toate obligaţiile de plată garantate asumate în baza Contractului.

Aceasta Garanţie va fi mentinută, ramânând în vigoare și producand efecte depline fară a se ține seama de insolvența sau dizolvarea Ordonatorului sau orice schimbare de denumire, obiect de activitate, actionariat sau structură a Garantului și/sau Ordonatorului.

Orice plată facută în baza prezentei Garanții va fi în suma neta liberă de orice sarcini, deduceri sau impozite în conditiile legii.

Prezenta Garanție va expira în totalitate și automat la Data de Expirare, [indiferent dacă originalul prezentei Garanții este returnat la ghișeele noastre sau nu], în cazul în care cererea dvs. scrisă de plata și declaratia dvs. nu vor fi primite la Locul Prezentării pană la această dată.

Prezenta Garanție se supune Regulilor Uniforme pentru Garanții la Cerere-Publicația nr. 758 a Camerei de Comerț Internaționale de la Paris.

[Prezenta Garanție s-a emis în format electronic și s-a semnat angajant, cu semnatura electronică calificată bazata pe un certificat calificat valid, nerevocat si nesuspendat.]

Bucuresti, ...

1. *Paragrafele marcate […] sunt optionale sau aplicabile numai in cazuri specifice*

   Anexa 2

   **Lista băncilor garante agreate de către OPCOM S.A.**

   1. BANCA COMERCIALA ROMÂNĂ SA
   2. BANCA TRANSILVANIA SA

   3. BRD GROUPE SOCIETE GENERALE SA

   4. ALPHA BANK ROMÂNIA SA

   5. UNICREDIT BANK SA

   6. CITIBANK EUROPE PLC, DUBLIN, SUCURSALA ROMÂNIA

   7. RAIFFEISEN BANK ROMÂNIA SA

   8. BANK LEUMI ROMÂNIA SA

   9. ING BANK NV AMSTERDAM

   10. GARANTI BANK SA

   11. OTP BANK SA

   12. CREDIT EUROPE BANK ROMÂNIA SA

   13. BNP PARISBAS SA PARIS SUCURSALA ROMÂNIA

   14. LIBRA INTERNET BANK SA

   15. INTESA SANPAOLO ROMÂNIA SA

   16. CEC BANK SA

   17. BANCA COMERCIALĂ FEROVIARĂ SA

   18. FIRST BANK ROMÂNIA SA

   19. BANCA DE EXPORT IMPORT A ROMÂNIEI EXIMBANK SA

   20. BANCA ROMÂNEASCĂ SA – MEMBRĂ A GRUPULUI NAT BANK OF GREECE [↑](#endnote-ref-1)